CELEX: 62009CA0424
Language: fi
Date: 2011-04-05 00:00:00
Title: Asia C-424/09: Unionin tuomioistuimen tuomio (suuri jaosto) 5.4.2011 (Symvoulio tis Epikrateiasin (Kreikka) esittämä ennakkoratkaisupyyntö) — Christina Ioanni Toki v. Ypourgos Ethnikis paideias kai Thriskevmaton (Direktiivi 89/48/ETY — 3 artiklan ensimmäisen kohdan a ja b alakohta — Korkeammasta koulutuksesta annettujen tutkintojen tunnustaminen — Ympäristöinsinööri — Säänneltyyn ammattitoimintaan rinnastettu toiminta — Sovellettava tunnustamismekanismi — Ammattikokemuksen käsite)

21.5.2011   
            
            
               FI
            
            
               Euroopan unionin virallinen lehti
            
            
               C 152/6
            
         Unionin tuomioistuimen tuomio (suuri jaosto) 5.4.2011 (Symvoulio tis Epikrateiasin (Kreikka) esittämä ennakkoratkaisupyyntö) — Christina Ioanni Toki v. Ypourgos Ethnikis paideias kai Thriskevmaton
   (Asia C-424/09) (1)
   
   (Direktiivi 89/48/ETY - 3 artiklan ensimmäisen kohdan a ja b alakohta - Korkeammasta koulutuksesta annettujen tutkintojen tunnustaminen - Ympäristöinsinööri - Säänneltyyn ammattitoimintaan rinnastettu toiminta - Sovellettava tunnustamismekanismi - Ammattikokemuksen käsite)
   2011/C 152/09
   Oikeudenkäyntikieli: kreikka
   
      Ennakkoratkaisua pyytänyt tuomioistuin
   
   Symvoulio tis Epikrateias
   
      Pääasian asianosaiset
   
   
      Kantaja: Christina Ioanni Toki
   
      Vastaaja: Ypourgos Ethnikis paideias kai Thriskevmaton
   
      Oikeudenkäynnin kohde
   
   Ennakkoratkaisupyyntö — Symvoulio tis Epikrateias (Kreikka) — Vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21.12.1988 annetun neuvoston direktiivin 89/48/ETY (EYVL L 19, s. 16) 4 artiklan 1 kohdan b alakohdan tulkinta — Ammatillisen koulutuksen tunnustamista koskevasta yleisestä järjestelmästä annettujen neuvoston direktiivien 89/48/ETY ja 92/51/ETY sekä yleissairaanhoidosta vastaavien sairaanhoitajien, hammaslääkäreiden, eläinlääkäreiden, kätilöiden, arkkitehtien, farmasian alan ja lääkäreiden toimintaa koskevien direktiivien 77/452/ETY, 77/453/ETY, 78/686/ETY, 78/687/ETY, 78/1026/ETY, 78/1027/ETY, 80/154/ETY, 80/155/ETY, 85/384/ETY, 85/432/ETY, 85/433/ETY ja 93/16/ETY muuttamisesta 14.5.2001 annetun Euroopan parlamentin ja neuvoston direktiivin 2001/19/EY (EYVL L 206, s. 1) 1 artiklan 3 kohdan tulkinta — Pääsy säänneltyyn ammattiin tai säännellyn ammatin harjoittaminen niillä edellytyksillä, joita sovelletaan kotimaisiin ammatinharjoittajiin — Ympäristöinsinöörin ammatti — Ammattikokemuksen käsite
   
      Tuomiolauselma
   
   
               1)
            
            
               Vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21.12.1988 annetun neuvoston direktiivin 89/48/ETY, sellaisena kuin se on muutettuna 14.5.2001 annetulla Euroopan parlamentin ja neuvoston direktiivillä 2001/19/EY, 3 artiklan ensimmäisen kohdan b alakohtaa on tulkittava siten, että siinä säädettyä tunnustamismekanismia voidaan soveltaa silloin, kun kyseessä oleva ammatti kuuluu lähtöjäsenvaltiossa direktiivin 1 artiklan d alakohdan toisessa alakohdassa tarkoitettuihin ammatteihin siitä riippumatta, onko asianomainen henkilö tällaisen yhdistyksen tai järjestön täysimääräinen jäsen vai ei.
            
         
               2)
            
            
               Jotta henkilöllä, joka on hakenut lupaa harjoittaa vastaanottavassa jäsenvaltiossa säänneltyä ammattia, oleva ammattikokemus voitaisiin ottaa huomioon direktiivin 89/48, sellaisena kuin se on muutettuna direktiivillä 2001/19, 3 artiklan ensimmäisen kohdan b alakohdan soveltamiseksi, sen on täytettävä seuraavat kolme edellytystä:
               
                           —
                        
                        
                           kokemuksen, johon on vedottu, on muodostuttava päätoimisesta, ainakin kahden vuoden mittaisesta työskentelystä viimeksi kuluneiden kymmenen vuoden aikana
                        
                     
                           —
                        
                        
                           työskentelyn on pitänyt muodostua kyseiselle ammatille ominaisten toiminnan lajien vakituisesta ja säännönmukaisesta harjoittamisesta lähtöjäsenvaltiossa ilman, että tällä työllä olisi pitänyt kattaa kaikki tällaiset toiminnot
                        
                     
                           —
                        
                        
                           ammatin, sellaisena kuin sitä tavanomaisesti harjoitetaan lähtöjäsenvaltiossa, on kattamiensa toiminnan lajien osalta oltava samankaltainen kuin se, jonka harjoittamista varten lupaa on haettu vastaanottavassa jäsenvaltiossa.
                        
                     
         
      (1)  EUVL C 24, 30.1.2010.